ຄັງເງິນແຫ່ງຊາດສ້າງຂະບວນການກິລາມິດຕະພາບ
ໃນທ້າຍເດືອນເມສາ 2017 ຜ່ານມາ, ທີ່ເດີ່ນກິລາໂດລາ, ບ້ານທາດຫລວງ, ເມືອງໄຊເຊດຖາ ນະຄອນຫລວງວຽງຈັນ ຄັງເງິນແຫ່ງຊາດ ໄດ້ຈັດກິດຈະກຳເຕະບານຊາຍ-ຍິງ ເພື່ອເປັນການຕ້ອນຮັບວັນກໍາມະກອນສາກົນ ຄົບຮອບ 131 ປີ ແລະ ເພື່ອສ້າງບັນຍາກາດໃນການເຮັດວຽກ, ສ້າງຄວາມສາມັກຄີຮັກແພງລະຫວ່າງອ້າຍນ້ອງຊາຍ-ຍິງພາຍໃນຄັງເງິນແຫ່ງຊາດໃຫ້ນັບມື້ແໜ້ນແຟ້ນ.
ບັນຍາກາດການແຂ່ງຂັນ ເຕະບານສາມັກຄີມິດຕະພາບຊາຍ-ຍິງ ຂອງຄັງເງິນແຫ່ງຊາດ ເຕັມໄປດ້ວຍບັນຍາກາດມ່ວນຊື່ນຟົດຟື້ນ, ນຳພາຂະບວນການເຕະບານທິມນັກກິລາຊາຍນຳໂດຍ ທ່ານ ພຸດທະຂັນ ຂັນຕິ ຮອງຫົວໜ້າຄັງເງິນແຫ່ງຊາດ ກະຊວງການເງິນ, ຂະບວນການເຕະບານທິມນັກກິລາຍິງນຳໂດຍທ່ານ ນາງ ວັນພອນ ພົມມະສອນ ຫົວໜ້າຄັງເງິນແຫ່ງຊາດ ກະຊວງການເງິນ.
ການແຂ່ງຂັນເຕະບານສາມັກຄີມິດຕະພາບຊາຍ-ຍິງຂອງຄັງເງິນແຫ່ງຊາດໄດ້ແບ່ງອອກເປັນ 2 ທິມຄື: ທີມ A ແລະ B ຜ່ານການແຂ່ງຂັນບ້ານແຕະຊາຍຜົນປາກົດວ່າທີມ B ເອົາຊະນະທີມ A 13-9 ປະຕູ, ສ່ວນຜົນການແຂ່ງຂັນບານເຕະຍິງ, ທິມ B ເອົາຊະນະທີມ A 8-4 ປະຕູ.
ຂ່າວ-ພາບ: ບຸນທຽມ, ສອນໄຊ